སོ་ནམ་ཡོ་བྱད་རྟག་པར་བཟོ་མཁན་མེད་པ་དང་ལས་བྱེད་པས་ཤིང་ཆས་ཀྱང་རྟག་པར་བཟོ་མཁན་མེད་སྟབས།དབུ་ཆོས་འཕེལ་ཚེ་རིང་གིས་ཕྱོགས་ལ་ཐོན་ནས་འབབ་ཁུངས་གསར་པ་ཞིག་འཚོལ་རྒྱུ་དེ་གལ་ཆེར་གཟིགས་ནས།རང་ལོ་བཅོ་བརྒྱད་ཀྱི་ཐོག་ལམ་གྲོན་ཟེར་ཡང་འདྲ།འཚོ་བའི་འགྲོ་གྲོན་ཟེར་ཡང་གང་ལྟར་ལག་སྣེ་སྒོར་དང་ཤིང་བཟོའི་ལག་ཆ་རྣམས་བསྣམས་ཏེ་ལྕགས་འདམ་ས་ཁོངས་སུ་ཡོད་པའི་དམག་སྒར་གྱི་ཤིང་བཟོར་བསྐྱོད་ཅིང་།དེ་གར་ཤིང་བཟོ་བྱེད་་རིང་ཁོང་གིས་རང་ཉིད་ལ་སློབ་ཆུང་ལོ་རིམ་གསུམ་པའི་རིག་གནས་ཆུ་ཚད་ལས་མེད་ཀྱང་།བརྩོན་སེམས་ཆེན་པོས་དམག་སྒར་ལ་ཡོད་པའི་ཆིང་ཧྭ་སློབ་ཆེན་ཐོན་པའི་བཟོ་སྐྲུན་པ་ཞིག་གི་ས་ནས།དཔེ་རིས་འབྲི་སྟངས་སྦྱངས་པ་དང་ཕྱོགས་མཚུངས་རྒྱ་ལུགས་ཀྱི་ཤིང་བཟོའི་ལག་རྩལ་ཡང་སྦྱངས་པས།དམག་སྒར་ལ་ལོ་གཉིས་ཙམ་ཤིང་བཟོ་བྱེད་རྒྱུ་བྱུང་བ་དེ་ཁོང་གི་ངོས་ནས་བཤད་ན།ཤིང་བཟོའི་སྦྱོང་བརྡར་ཐེངས་གཅིག་བྱས་པ་དང་ཁྱད་མེད་བྱུང་ཡོད།